Държавен вестник, бр. 93, 2014 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  93
Раздел II 
Изпълнение на конвойната дейност
Чл. 27. (1) Полицейските органи извършват 
конвоиране на категориите лица, посочени в 
чл. 9, когато това им е възложено въз основа 
на акт на компетентен орган. 
(2) Документи, даващи основание за кон­
воиране, са: 
1. акт на разследващ полицай за „принуди­
телно довеждане“ по реда на НПК;
2. писмен документ от компетентен орган, 
изискващ преместването на лицето; 
3. телеграма за обявяване на лице за общо­
държавно издирване; 
4. акт на друг държавен орган, оправомощен 
със закон. 
Чл. 28. (1) Организацията за конвоиране на 
лица започва от получаването на документите 
по чл. 27, ал. 2 в звеното на МВР, откъдето 
започва конвоирането. 
(2) Ръководителят на звеното по ал. 1 или 
оправомощен от него служител издава писмена 
заповед за конвоиране на лицето (приложение 
№ 5). Към заповедта се прилага съответният 
документ по чл. 27, ал. 2, както и съпроводи­
телни документи, ако има такива. 
(3) Заповедта по предходната алинея има 
действие до крайния пункт за конвоиране. 
(4) Екземпляр от заповедта се предоставя на 
звеното, което осигурява финансовите средства 
за осъществяване на конвоя, когато се използва 
обществен транспорт. 
(5) Всички документи, съпровождащи кон­
воираното лице, се описват в заповедта за 
конвоиране и се прилагат към нея. При етапно 
конвоиране на повече от две лица се изготвя 
съпроводително писмо (приложение № 6). 
(6) Ръководителят на звеното определя и 
организира: 
1. реда за връзка, взаимодействие и коор­
динация с другите звена на МВР по маршрута 
на конвоирането; 
2. реда и мястото за предаването/приема­
нето на конвоираните лица при етапно или 
директно конвоиране; 
3. оказването на съдействие със сили и 
средства на другите звена на конвойния наряд 
при директно конвоиране, свързани с кратко­
срочен престой в техни служебни помещения, 
при смяна на транспортното средство; 
4. други въпроси от организационен и так­
тически характер. 
(7) Когато конвоирането се извършва с же­
лезопътен транспорт, своевременно писмено се 
уведомява ЗЖУ, откъдето започва извършването 
на конвойната дейност (приложение № 7). 
(8) Когато се конвоира лице или лица от 
женски пол, в конвойния наряд се включва и 
служител от същия пол. 
Чл. 29. (1) Изпълнението на конвойната 
дейност започва след връчване на заповед за 
конвоиране и провеждане на инструктаж на 
конвойния наряд и подпис от старшия на кон­
войния наряд в книгата за конвойна дейност 
(приложение № 8). 
(2) Служителите от конвойния наряд трябва 
да са запознати със: 
1. поставените задачи; 
2. оперативната обстановка и особеностите 
на територията, през която ще се извърши 
конвоирането; 
3. вида на транспорта и реда за неговото 
ползване; 
4. основанието за конвоиране на лицата, 
характера на извършените от тях деяния и 
поведението им; 
5. личните вещи, предмети и документи на 
конвоираните лица, както и съпровождащите 
ги служебни документи; 
6. реда за поддържане на връзка с дежурна­
та част на конвойното звено и звената на МВР, 
обслужващи територията, през която минава 
маршрутът за конвоиране; 
7. реда за взаимодействие и координация с 
нарядите, работещи по опазването на общест­
вения ред и ОДЧ; 
8. реда и мястото за предаването/приемането 
при етапно или директно конвоиране; 
9. конкретните случаи, в които конвоят 
следва да получи съдействие, и местата за 
краткосрочен престой; 
10. реда за действие при възникнали извън­
редни ситуации и постъпили достатъчно данни, 
че конвоирането ще бъде осуетено; 
11. реда за извършване на проверка на дей­
ността на конвоя, както и длъжностните лица, 
които имат право да я извършват. 
Чл. 30. (1) Смяна на нарядите, предаване и 
приемане на конвоираните лица се извършва 
в съответствие със създадената конкретна ор­
ганизация и указанията за маршрута. 
(2) Служителите от приемащия конвоен 
наряд се представят на предаващия и удос­
товеряват качеството си на служители със 
служебна карта. 
(3) Служителите от предаващия наряд запоз­
нават приемащите с поведението на конвоира­
ните лица, възникналите извънредни ситуации, 
допълнителни обстоятелства или достатъчно 
данни, че конвоирането ще бъде осуетено, както 
и друга информация от значение за сигурността 
на конвоя. Получената допълнителна инфор­
мация по време на конвоирането, която е от 
значение за сигурността на конвоя, се отразява 
писмено на гърба на заповедта по чл. 28, ал. 2 
в кратък вид от старшия или друг служител 
от конвойния наряд. 
(4) Смяна на белезниците при предаване/
приемане на конвоираните лица се извършва, 
като първо на конвоираното лице се поставя 
втори чифт белезници, след което се снемат 
първоначално поставените. 
(5) При предаване/приемане на конвоира­
ните лица се предават/приемат документите 
по чл. 27, ал. 2 и чл. 28, ал. 2 и се подписва 
разписка (приложение № 9).